शनिवार की सुबह उनके पुत्र से उनका हाल-चाल और आवश्यक सुविधाओं के बारे में जानकारी लेते समय मैंने उसे बड़े भाई की तरह हिदायत दी थी, कि मुझे पता चला है, कि भाई साहब किसी से ‘दो बूँद जि़न्दगी की’ मांग रहे थे। उसे बहुत चौकन्ना रहने की सलाह देते हुए मैंने कहा था कि वो तुम्हारी ही जि़म्मेदारी नहीं हैं, असहमति में उठे हर हाथ के प्रणाम हैं। उनके स्वास्थ्य में सुधार की खबरें हर पल आती थीं, उम्मीद बांध रही थी कि सब ठीक हो जाएगा। लेकिन दिन निकला तो उनके उठ चलने के शोर के साथ सन्नाटा था... पता नहीं कब हम सब मिल कर अदम साहब के इस शेर को ख़ारिज कर पाएंगे-